GUNKUL โบรกแนะซื้อเป้า 5.80 บ. รับอานิสงส์ “กกพ.” เตรียมรับซื้อไฟปลายปี 5.2 GW
GUNKUL โบรกแนะซื้อเป้า 5.80 บาท รับอานิสงส์ “กกพ.” เตรียมรับซื้อไฟฟ้าพลังงานทดแทนปลายปี 5.2 GW พ่วงธุรกิจกัญชงเริ่มมีรายได้ ลุ้นปีนี้กำไรแตะ 2.05 พันล้านบาท
GUNKUL โบรกแนะซื้อเป้า 5.80 บาท รับอานิสงส์ “กกพ.” เตรียมรับซื้อไฟปลายปี 5.2 GW พ่วงธุรกิจกัญชงเริ่มมีรายได้ ลุ้นปีนี้กำไรแตะ 2.05 พันล้านบาท
29 ก.ย. 2565

บล.โนมูระ พัฒนสิน ระบุในบทวิเคราะห์วันนี้ (29 ก.ย.65) บริษัท กันกุลเอ็นจิเนียริ่ง จำกัด (มหาชน) หรือ GUNKUL แนะซื้อราคาเป้าหมาย 5.80 บาท เบื้องต้นประเมินกำไรปกติไตรมาส 3/2565 โตเทียบช่วงเดียวกันของปีก่อน, และเทียบไตรมาสก่อนหน้าจากแรงลมที่ฟื้นตัวและเริ่มมีรายได้จากธุรกิจกัญชงเข้ามาเป็นไตรมาสแรก
โดยประเมินกำไรปี 2565 ที่ 2,056 ล้านบาท ลดลง 8% เทียบช่วงเดียวกันของปีก่อน โดยลดลงเล็กน้อยจากแรงลมที่ต่ำกว่าปกติและธุรกิจ EPC ที่ลดลงจากการประมูลงานต่ำกว่าปกติ
ขณะที่ปัจจุบันราคาหุ้นซื้อขายบน PER22F ที่ 23 เท่า และมียีลด์ 2-3% ต่อปี โดยมีปัจจัยบวกระเบียบการรับซื้อโรงไฟฟ้าพลังงานหมุนเวียน (5.2 พัน MW) ประกาศในราชกิจจานุเบกษาแล้ว และ กกพ. จะเปิดให้มีการยื่นเสนอขายไฟฟ้า เดือน พ.ย.-ธ.ค. 2565 เป็นบวกกับ GUNKUL ที่มีความพร้อมมาก โดยตั้ง JV กับ GULF (ถือหุ้น 50% เท่ากัน) เพื่อพัฒนาโครงการพลังงานหมุนเวียนเป้า 1,000 MW ใน 5 ปี หนุนกำลังการผลิต GUNKUL เพิ่มขึ้นเกือบเท่าตัว และธุรกิจกัญชงเริ่มมีรายได้